Robin, Starfire, Cyborg, Raven a Beast Boy sú viac než len najúžasnejšia skupina mladých superhrdinov v Jump City - sú to Mladí titani! Obľúbený supertím milujúci pizzu je vždy pripravený na ďalšie úžasné dobrodružstvo. Titani musia bojovať hlava-nehlava proti robotickým zubom ovládaným mimozemským vírusom. Pomôžu vyliečiť Starfireinu supernechutnú supersilnú tamaranskú nádchu. V epickom bejzbalovom zápase sa postavia proti Mladým titanom východu. No nie všetko pôjde ľahko. Čo sa stane, keď si bez dovolenia požičajú batmobil? Čo si Starfire zaželá, keď získa svoju vlastnú kmotričku-sudičku? A nakoniec sa budú musieť postaviť aj tomu najzločinnejšiemu zloduchovi, akému kedy čelili - televízii!